Module
Contents
Index 🔎︎

# Szűrő: Irányított szűrők alkalmazása

1. Másolja át a munkalap egy üres területére a munkalap-tartományok szűrendő oszlopcímkéit, majd írja be a szűrési feltételt a címkék mellett lévő sorba. A sorban egymás mellett lévő adatok mindig logikai ÉS kapcsolatban állnak, az oszlopban függőlegesen elhelyezett adatok pedig mindig logikai VAGY kapcsolatban állnak.

2. A szűrőmátrix létrehozását követően jelölje ki a szűrni kívánt munkalap-tartományokat. Nyissa meg az Irányított szűrő párbeszédablakot az Adatok - Szűrő - Irányított szűrő lehetőség választásával, majd adja meg a szűrőfeltételeket.

3. Ezután kattintson az OK gombra, és látni fogja, hogy az eredeti munkafüzetnek már csak a keresési feltételeknek megfelelő sorai láthatók. Az összes többi sor ideiglenesen elrejtésre kerül, de a Formátum - Sor - Megjelenítés lehetőséggel újra megjelenítheti azokat.

Példa

Töltsön be egy sok rekordot tartalmazó munkafüzetet. Egy kitalált Áruforgalom dokumentumot használunk, de tetszőleges, más dokumentumot is használhat. A dokumentum az alábbi elrendezéssel rendelkezik:

| A | B | C | D | E
1 | Hónap | Standard | Üzleti | Luxus | Lakosztály
2 | Január | 125600 | 200500 | 240000 | 170000
3 | Február | 160000 | 180300 | 362000 | 220000
4 | Március | 170000 |  |  | és így tovább...

Másolja át például az 1-es sort a sorcímkével együtt (mezőnevek) a 20-as sorba. Adja meg a szűrési feltételeket VAGY kapcsolattal a 21-es, a 22-es stb. sorokban.

| A | B | C | D | E
20 | Hónap | Standard | Üzleti | Luxus | Lakosztály
21 | Január |  |  |  |
22 |  | <160000 |  |  |

Adja meg, hogy csak a Hónap cellában Január értékkel rendelkező VAGY a Standard cellákban 160000-nél kisebb értékkel rendelkező cellák kerüljenek megjelenítésre.

Válassza az Adatok - Szűrő - Irányított szűrő lehetőséget, majd jelölje ki az A20:E22 tartományt. Miután az OK gombra kattint, csak a szűrt sorok kerülnek megjelenítésre. A többi sor rejtett lesz.

Kapcsolódó témakörök

Szűrők alkalmazása

Automatikus szűrő alkalmazása

Csak látható cellák másolása