Module
Contents
Index 🔎︎

# Fődokumentumok és aldokumentumok használata

Egy fődokumentum nagy dokumentumok, például többfejezetes könyvek kezelését teszi lehetővé. A fődokumentum felfogható úgy, mint különálló LibreOffice Writer-fájlok közös tárolója. A különálló fájlokat aldokumentumoknak hívják.

## Fődokumentum létrehozása

1. Tegye az alábbiak közül az egyiket:

- Válassza a Fájl - Új - Fődokumentum lehetőséget.

- Nyisson meg egy létező dokumentumot, és válassza a Fájl - Küldés - Fődokumentum létrehozása lehetőséget.

2. Ha új fődokumentumot hoz létre, a Navigátor első eleme Szöveg típusú legyen. Írjon be egy bevezetőt vagy más szöveget. Ez biztosítja, hogy ha a fődokumentumban módosít egy meglévő stílust, akkor a módosított stílus az aldokumentumokban is érvényes lesz.

3. Fődokumentumok esetén a Navigátor ablakában (automatikusan meg kell nyílnia, ha nem ez történne, nyomja meg az F5 billentyűt) kattintson rá és tartsa lenyomva a Beszúrás ikont, majd tegye a következők egyikét:

- Egy létező fájl aldokumentumként való beszúrásához válassza a Fájl lehetőséget, keresse meg a kívánt fájlt, majd kattintson az OK gombra.

- Új aldokumentum létrehozásához válassza az Új dokumentum lehetőséget, írjon be egy fájlnevet, majd kattintson a Mentés gombra.

- Az aldokumentumok közé úgy szúrhat be szöveget, hogy a Szöveg lehetőséget választja. Ezután írja be a szöveget. A Navigátorban nem szúrhat be szöveget egy másik szövegszakasz mellé.

4. Válassza a Fájl - Mentés lehetőséget.

## Fődokumentum szerkesztése

A Navigátort segítségével az aldokumentumok átrendezheti és szerkesztheti egy fődokumentumban.

- Egy aldokumentum szerkesztésre való megnyitásához kattintson rá duplán Navigátor listájában.

- Egy aldokumentum fődokumentumból való eltávolításához kattintson az aldokumentumra a jobb egérgombbal a Navigátor listájában, majd válassza a Törlés lehetőséget. Az aldokumentum nem fog ténylegesen törlődni, csak a bejegyzése tűnik el a Navigátorból.

- Szöveg fődokumentumba való beszúrásához kattintson a jobb egérgombbal egy elemre a Navigátor listájában, majd válassza a Beszúrás - Szöveg lehetőséget. Egy szövegszakasz kerül beszúrásra a fődokumentumban a kijelölt elem elé, amelybe beírhatja a kívánt szöveget. A Navigátorban nem szúrhat be szöveget egy másik szövegszakasz mellé.

- Egy aldokumentum fődokumentumban való sorrendjének módosításához húzza az aldokumentumot a Navigátor listájában egy új helyre. Ki is választhat egy aldokumentumot, majd a Mozgatás lefelé vagy a Mozgatás felfelé ikonra kattinthat.

- Egy jegyzék, például egy tartalomjegyzék hozzáadásához kattintson a jobb egérgombbal a Navigátor listájában, majd válassza a Jegyzék beszúrása menüparancsot.

Egy jegyzék fődokumentumban való frissítéséhez jelölje ki a jegyzéket a Navigátorban, majd kattintson a Frissítés ikonra.

Ha egy objektumot, például egy keretet vagy egy képet szúr be egy fődokumentumba, ne horgonyozza le az objektumot az "oldalhoz". Ehelyett a horgonyt állítsa "bekezdésre" a Formátum - (Objektumtípus) - Típus lapon, majd az objektum pozícióját állítsa be a "Teljes oldal"-hoz képest a Vízszintes és Függőleges listamezőkkel.

### Aldokumentumok új oldalon való kezdése

1. Győződjön meg arról, hogy minden aldokumentum ugyanazzal a bekezdésstílussal (például "Címsor 1") formázott címsorral kezdődik.

2. In the master document, choose View - Styles, and click the Paragraph Styles icon.

3. Kattintson a jobb egérgombbal a "Címsor 1" elemre, majd válassza a Módosítás lehetőséget.

4. Kattintson a Szövegbeosztás fülre.

5. A Törések területen válassza a Beszúrás lehetőséget, majd válassza az „Oldal” lehetőséget a Típus mezőben.

6. Ha azt akarja, hogy minden aldokumentum páratlan oldalon kezdődjön, válassza az Oldalstílussal, majd a mezőben a "Jobb oldal" lehetőséget.

7. Kattintson az OK gombra.

### Fődokumentum exportálása LibreOffice-szövegesdokumentumként

1. Válassza a Fájl - Exportálás menüparancsot.

2. A Fájlformátum listában válasszon egy szövegesdokumentum-formátumot, majd kattintson az Exportálás gombra.

Az aldokumentumok szakaszokként exportálódnak. Használja a Formátum - Szakaszok menüparancsot a szakaszok védelmének feloldásához és eltávolításához, ha egyszerű szöveges dokumentumot szeretne szakaszok nélkül.

Kapcsolódó témakörök

Több dokumentumot lefedő jegyzékek

Navigátor főmódban