Module
Contents
Index 🔎︎

# Interaktívkép-szerkesztő

Egy képen vagy képek egy csoportján kijelölt aktív területekhez rendel URL-eket. Egy interaktív kép egy vagy több ilyen aktív terület összessége.

Ennek a parancsnak az eléréséhez...

Válassza a Szerkesztés - Interaktív kép lehetőséget (a kijelölt objektum helyi menüjéből is).

Kattintható aktív pontok hozzáadása képekhez

Háromféle aktív területet rajzolhat: téglalapot, ellipszist és sokszöget. Amikor egy aktív területre kattint, az URL megnyílik egy böngészőablakban vagy egy megadott keretben. Megadhatja azt a szöveget is, amely akkor jelenik meg, amikor az egeret az aktív terület fölé viszi.

## Alkalmazás

Alkalmazza az interaktív képen végzett módosításokat.

Alkalmazás

## Megnyitás

Betölt egy, a következő fájlformátumok egyikében mentett interaktív képet: MAP-CERN, MAP-NCSA vagy SIP13 StarView ImageMap.

Megnyitás

## Mentés

Menti az interaktív képet MAP-CERN, MAP-NCSA vagy SIP StarView ImageMap fájlformátumban.

Mentés

## Kiválasztás

Szerkesztésre jelöli ki az interaktív kép aktív területét.

Kiválasztás

## Téglalap

Az egérmutató húzásával egy téglalap alakú aktív területet rajzol az ábrán. Ezután adható meg az aktív terület címe és szövege, majd válassza ki a keretet, amelyben meg szeretné nyitni az URL-t.

Téglalap

## Ellipszis

Az egérmutató húzásával egy elliptikus aktív területet rajzol az ábrán. Ezután adható meg az aktív terület címe és szövege, majd válassza ki a keretet, amelyben meg szeretné nyitni az URL-t.

Ellipszis

## Sokszög

Sokszögű aktív területet rajzol a képben. Kattintson az ikonra, húzza az egérmutatót a képben, majd kattintson a sokszög egyik oldalának meghatározásához. Haladjon tovább oda, ahová a következő oldal végét szeretné helyezni, és kattintson. Ismételje addig, míg a sokszög minden oldalát meg nem rajzolta. Ha végzett, kattintson kétszer a sokszög bezárására. Ezután adható meg az aktív terület címe és szövege, majd válassza ki a keretet, amelyben meg szeretné nyitni az URL-t.

Sokszög

## Szabad formájú sokszög

Szabadkézi sokszög alapú aktív területet rajzol. Kattintson az ikonra, és menjen oda, ahová az aktív területet rajzolni szeretné. Nyomja le az egér gombját, húzzon egy szabadkézi vonalat, és engedje fel az egérgombot az alakzat bezárásához. Ezután adható meg az aktív terület címe és szövege, majd válassza ki a keretet, amelyben meg szeretné nyitni az URL-t.

Szabad formájú sokszög

## Pontok szerkesztése

A horgonypontok szerkesztésével lehetővé teszi a kijelölt aktív terület alakjának módosítását.

Pontok szerkesztése

## Pontok áthelyezése

Lehetővé teszi a kijelölt aktív terület egyedi horgonypontjainak áthelyezését.

Pontok áthelyezése

## Pontok beszúrása

Horgonypontot ad hozzá az aktív terület körvonalának kattintással megadott helyéhez.

Pontok beszúrása

## Pontok törlése

Törli a kijelölt horgonypontot.

Pontok törlése

## Aktív

Letiltja vagy engedélyezi a kiválasztott aktív terület hiperhivatkozását. A letiltott aktív terület átlátszó.

Aktív

## Makró

A böngészőben az aktív területre kattintáskor lefutó makrót adhatja meg.

Makró

## Tulajdonságok

Lehetővé teszi a kijelölt aktív terület tulajdonságainak meghatározását.

Tulajdonságok

## Cím:

Adja meg a kiválasztott aktív területre történő kattintáskor megnyitni kívánt fájl URL-jét. Ha a dokumentumon belül egy horgonyhoz szeretne ugrani, a cím formátuma ilyen legyen: "file:///C/dokumentum_neve#horgony_neve".

## Szöveg:

Írja be azt a szöveget, ami akkor fog megjelenni, ha az egér a böngészőben az aktív terület fölött áll meg. Ha nem ad meg szöveget, a Cím jelenik meg.

## Keret:

Adja meg annak a célkeretnek a nevét, amelyben az URL megnyíljon. Egy szabványos keretnevet is választhat a listáról.

Kerettípusok listája

## Kép nézet

Megjeleníti az interaktív képet, így az aktív területre kattintva szerkesztheti azokat.

Kapcsolódó témakörök

Az interaktívkép-szerkesztő vezérlése billentyűzettel