Module
Contents
Index 🔎︎

# Programkönyvtárak és modulok szervezése

## Programkönyvtárak szervezése

### Új programkönyvtár létrehozása

1. Válassza az Eszközök - Makrók - Makrók rendezése - LibreOffice Basic menüparancsot, és kattintson a Szervező gombra, vagy kattintson a Modul kiválasztása ikonra a Basic IDE szerkesztőjében a Makrószervező párbeszédablak megnyitásához.

2. Kattintson a Programkönyvtárak lapra.

3. A Hely listából válassza ki, hogy hová szeretné csatolni a programkönyvtárat. Ha a LibreOffice Makrók és párbeszédablakok elemet választja ki, akkor a programkönyvtár a LibreOffice alkalmazáshoz fog tartozni, és az összes dokumentumban elérhető lesz. Ha egy dokumentumot választ ki, akkor a programkönyvtár ehhez a dokumentumhoz lesz csatolva, és csak innen érhető el.

4. Kattintson az Új lehetőségre, és adja meg a nevet az új programkönyvtár létrehozásához.

### Programkönyvtár importálása

1. Válassza az Eszközök - Makrók - Makrók rendezése - LibreOffice Basic menüparancsot, és kattintson a Szervező gombra, vagy kattintson a Modul kiválasztása ikonra a Basic IDE szerkesztőjében a Makrószervező párbeszédablak megnyitásához.

2. Kattintson a Programkönyvtárak lapra.

3. A Hely listából válassza ki, hogy hová szeretné importálni a programkönyvtárat. Ha a LibreOffice Makrók és párbeszédablakok elemet választja ki, akkor a programkönyvtár a LibreOffice alkalmazáshoz fog tartozni, és az összes dokumentumban elérhető lesz. Ha egy dokumentumot választ ki, akkor a programkönyvtár ehhez a dokumentumhoz lesz importálva, és csak innen érhető el.

4. Kattintson az Importálás lehetőségre, és válasszon ki egy importálni kívánt külső programkönyvtárat.

5. A Könyvtárak importálása párbeszédablakban válassza ki az összes importálandó könyvtárat. A párbeszédablak megjeleníti a kijelölt fájlban lévő összes programkönyvtárat.

6. Ha a programkönyvtárat hivatkozásként kívánja beszúrni, akkor csak a Beszúrás hivatkozásként (nem átírható) mezőt jelölje be. A csak olvasható könyvtárak teljes funkcionalitással rendelkeznek, de nem módosíthatók a Basic IDE szerkesztőjében.

7. Jelölje be a Létező könyvtárak cseréje mezőt, ha azt akarja, hogy az ugyanolyan nevű meglévő programkönyvtárak felülírásra kerüljenek.

8. A könyvtár importálásához kattintson az OK gombra.

### Programkönyvtár exportálása

1. Válassza az Eszközök - Makrók - Makrók rendezése - LibreOffice Basic menüparancsot, és kattintson a Szervező gombra, vagy kattintson a Modul kiválasztása ikonra a Basic IDE szerkesztőjében a Makrószervező párbeszédablak megnyitásához.

2. Kattintson a Programkönyvtárak lapra.

3. A Hely listában adja meg a programkönyvtár tárolási helyét. Válassza ki az exportálni kívánt programkönyvtárat. Ne feledje, hogy a Szabványos programkönyvtár nem exportálható.

4. Nyomja meg az Exportálás gombot.

5. Válassza ki, hogy a programkönyvtárat kiterjesztésként vagy Basic-programkönyvtárként szeretné-e exportálni.

6. Kattintson az OK gombra.

7. Válassza ki, hová szeretné exportálni a programkönyvtárat.

8. A könyvtár exportálásához kattintson a Mentés gombra.

### Programkönyvtár törlése

1. Válassza az Eszközök - Makrók - Makrók rendezése - LibreOffice Basic menüparancsot, és kattintson a Szervező gombra, vagy kattintson a Modul kiválasztása ikonra a Basic IDE szerkesztőjében a Makrószervező párbeszédablak megnyitásához.

2. Kattintson a Programkönyvtárak lapra.

3. Válassza ki a törlendő programkönyvtárat a listából.

4. Kattintson a Törlés gombra.

- A programkönyvtár törlése véglegesen töröl minden meglévő modult a megfelelő eljárásokkal és függvényekkel együtt.

- A „Standard” nevű alapértelmezett programkönyvtárat nem törölheti.

- Ha hivatkozásként beszúrt programkönyvtárat töröl, akkor csak a hivatkozás kerül törlésre, maga a programkönyvtár nem.

## Modulok és párbeszédablakok szervezése

### Új modul vagy párbeszédablak létrehozása

1. Válassza az Eszközök - Makrók - Makrók rendezése - LibreOffice Basic menüparancsot, és kattintson a Szervező gombra, vagy kattintson a Modul kiválasztása ikonra a Basic IDE szerkesztőjében a Makrószervező párbeszédablak megnyitásához.

2. Kattintson a Modulok lapra vagy a Párbeszédablakok lapra.

3. Válassza ki a programkönyvtárat, amelybe a modul beszúrásra kerül, és kattintson az Új gombra.

4. Adja meg a modul vagy párbeszédablak nevét, és kattintson az OK gombra.

### Modulok vagy párbeszédablakok átnevezése

1. Válassza az Eszközök - Makrók - Makrók rendezése - LibreOffice Basic menüparancsot, és kattintson a Szervező gombra, vagy kattintson a Modul kiválasztása ikonra a Basic IDE szerkesztőjében a Makrószervező párbeszédablak megnyitásához.

2. Az átnevezendő modulra kattintson kétszer, szünetet tartva a kattintások között. Írja be az új nevet.

   Basic IDE fejlesztői környezetben kattintson jobb egérgombbal a modul vagy a párbeszédablak nevére a képernyő alján található füleken, válassza az Átnevezés lehetőséget, és írja be az új nevet.

3. Nyomja meg az Entert a változtatások jóváhagyására.

### Modulok vagy párbeszédablakok törlése

1. Válassza az Eszközök - Makrók - Makrók rendezése - LibreOffice Basic menüparancsot, és kattintson a Szervező gombra, vagy kattintson a Modul kiválasztása ikonra a Basic IDE szerkesztőjében a Makrószervező párbeszédablak megnyitásához.

2. Kattintson a Modulok lapra vagy a Párbeszédablakok lapra.

3. A listából válassza ki a törölni kívánt modult. Ha szükséges, az albejegyzések előhívásához kattintson duplán a bejegyzésre.

4. Kattintson a Törlés gombra.

Egy modul törlése végleg törli a létező eljárásokat és függvényeket a modulban.

## Projektek szervezése dokumentumok és sablonok között

### Modulok áthelyezése vagy másolása a dokumentumok, sablonok és az alkalmazás között.

1. Nyisson meg minden olyan dokumentumot vagy sablont, amelyek között áthelyezni vagy másolni szeretné a modulokat és párbeszédablakokat.

2. Válassza az Eszközök - Makrók - Makrók rendezése - LibreOffice Basic menüparancsot, és kattintson a Szervező gombra, vagy kattintson a Modul kiválasztása ikonra a Basic IDE szerkesztőjében a Makrószervező párbeszédablak megnyitásához.

3. Egy modul vagy párbeszédablak másik dokumentumba történő áthelyezéséhez kattintson a lista megfelelő objektumára, és húzza át a kívánt helyre. Húzás közben egy vízszintes vonal jelzi az aktuális objektum célpozícióját. Ha az objektumot áthelyezés helyett át akarja másolni, akkor tartsa lenyomva az CommandCtrl
   billentyűt.