Module
Contents
Index 🔎︎

# Nézet

Meghatározza a szöveges dokumentumokban lévő objektumok megjelenítésére vonatkozó alapértelmezett beállításokat, valamint az ablak elemeinek alapértelmezett beállításait.

Ennek a parancsnak az eléréséhez...

Open a text document, choose LibreOffice - PreferencesTools - Options
- LibreOffice Writer/LibreOffice Writer/Web - View.

## Illesztővonalak

Megadja a határok ábrázolására vonatkozó beállításokat.

### Segédvonalak látszanak áthelyezéskor

Áthelyezéskor illesztővonalakat jelenít meg a keretek körül. Ha kiválasztja a Segédvonalak látszanak áthelyezéskor lehetőséget, akkor mindig láthatja az objektumok pontos helyzetét.

## Nézet

Megadja, hogy megjelenjenek-e a görgetősávok és a vonalzók.

### Vízszintes vonalzó

Megjeleníti a vízszintes vonalzót. Válassza ki a kívánt mértékegységet a megfelelő listából.

### Függőleges vonalzó

Megjeleníti a függőleges vonalzót. Válassza ki a kívánt mértékegységet a megfelelő listából.

### Jobbra igazított

Ezek a parancsok csak akkor érhetők el, ha engedélyezte az ázsiai nyelvi támogatást a LibreOffice - Beállításokaz Eszközök - Beállítások
- Nyelvi beállítások - Nyelvek lehetőség használatával.

A függőleges vonalzót a jobb oldali szegélyhez igazítja.

### Finomgörgetés

Engedélyezi a finom oldalgörgetési módot. A görgetési sebesség függ a megjelenítendő területtől és a színmélységtől.

## Megjelenítés

Meghatározza, hogy mely dokumentumelemek legyenek megjelenítve.

### Képek és objektumok

Megadja, hogy a képek és objektumok megjelenjenek-e a képernyőn. Rejtett elemek esetén üres helykitöltő kereteket fog látni.

A képek megjelenítését a Képek és diagramok ikonnal is vezérelheti. Ha szöveges dokumentum van megnyitva, akkor ez az ikon az Eszközök eszköztáron jelenik meg.

Ha a Képek és objektumok beállítás nincs kijelölve, akkor a képek nem lesznek letöltve az internetről. A táblázatokon belüli méretjelzés nélküli képek megjelenítési problémákat okozhatnak, ha a böngészőoldalon régebbi HTML-szabványok használatosak.

### Táblázatok

Megjeleníti a dokumentumban lévő táblázatokat.

A táblázat határainak megjelenítéséhez kattintson jobb gombbal bármelyik táblázatra, és válassza a Táblázat határai menüparancsot vagy egy Writer-dokumentumban a Táblázat - Táblázat határai menüparancsot.

### Rajzok és vezérlőelemek

Megjeleníti a dokumentumban található rajzokat és vezérlőelemeket.

### Mezőkódok

A mezőnevet jeleníti meg a dokumentumban a mező tartalma helyett. Kiválaszthatja a Nézet - Mezőnevek lehetőséget egy szöveges dokumentumban.

### Megjegyzések

Megjeleníti a megjegyzéseket. A szöveg szerkesztéséhez kattintson a megjegyzésre. A megjegyzések kereséséhez és törléséhez használja a Navigátor helyi menüjét. Az adott megjegyzés, az összes megjegyzés vagy egy szerző összes megjegyzésének törléséhez használja a megjegyzés helyi menüjét.

## Beállítások (csak HTML-dokumentumok esetén)

### Mértékegységek (csak HTML-dokumentumok esetén)

Megadja a mértékegységet HTML-dokumentumokhoz.