Module
Contents
Index 🔎︎

# Bitképek beszúrása, szerkesztése és mentése

## Bitképek beszúrása

Bitképeket beszúrhat LibreOffice Writer-, LibreOffice Calc-, LibreOffice Draw- és LibreOffice Impress-dokumentumokba.

1. Válassza a Beszúrás - Kép - Fájlból lehetőséget.

2. Válassza ki a fájlt. A Fájltípus mezőben korlátozhatja a választékot az adott fájltípusra.

3. Ha egy hivatkozást kíván létrehozni az eredeti fájlra, akkor jelölje be a Hivatkozás négyzetet.

   Ha a Hivatkozás négyzet be van jelölve, akkor a dokumentum frissítésekor és betöltésekor a bitkép újra betöltésre kerül. A dokumentumban levő kép helyi másolatán végrehajtott szerkesztési lépések újra alkalmazásra kerülnek, és a kép megjelenik.

   Ha a Hivatkozás mező nincs bejelölve, akkor mindig a kép első beszúrásakor létrehozott másolatával fog dolgozni.

   A hivatkozásként beszúrt képek beágyazásához menjen a Szerkesztés - Hivatkozások lehetőségre, és kattintson a Hivatkozás felbontása gombra.

4. A kép beszúrásához kattintson a Megnyitás gombra.

## Bitképek szerkesztése

### Ikonok a Kép eszköztáron

A bitkép kijelölésekor a Kép eszköztár biztosítja a kép szerkesztéséhez használható eszközöket. Csak a helyi másolat lesz szerkesztve a dokumentumban akkor is, ha hivatkozásként szúrta be a képet.

Az Kép eszköztár a használt modultól függően különbözőképp nézhet ki.

A number of filters are located on the Image Filter toolbar, which you can open with the icon on the Image Bar.

Az eredeti képfájl nem változik meg a szűrők alkalmazásának hatására. A szűrők csak a dokumentumon belül vannak alkalmazva a képre.

Némely szűrő egy párbeszédablakot nyit meg, ahol meghatározhatja például a szűrés intenzitását. A legtöbb szűrő egymás után többször is alkalmazható az erősebb hatás érdekében.

A LibreOffice Draw és LibreOffice Impress alkalmazásban szöveget és képeket adhat hozzá, kijelölheti ezeket az objektumokat a bitképpel együtt, és a közös kijelölést új bitképként exportálhatja.

### A Kép párbeszédablak

1. Kattintson a jobb egérgombbal a képre, és válassza a Kép lehetőséget a tulajdonságok párbeszédablak megnyitásához.

2. Módosítsa a kijelölt kép tulajdonságait, majd kattintson az OK gombra.

## Bitképek mentése

Ha GIF, JPEG, vagy TIFF formátumban kíván menteni, ki kell választania és exportálnia kell a bitképet.

Bitkép exportálása a Draw vagy Impress programból:

1. Jelölje ki a bitképet. Hozzáadott objektumokat, például szöveget is kijelölhet a képpel együtt exportálásra, ha kijelölés közben lenyomja a Shift billentyűt, vagy ha egy jelölőkeretet nyit az érintett objektumok körül.

2. Válassza a Fájl - Exportálás menüparancsot. Megnyílik az Exportálás párbeszédablak.

   Az Exportálás parancs a képet a rá alkalmazott szűrők hatásával együtt kiírja egy fájlba. A helyi menü Kép mentése parancsa a képet a rá alkalmazott szűrők hatása nélkül menti, ha a kép csatolt képként volt beillesztve. A beágyazott kép mindig a rá alkalmazott szűrőkkel együtt lesz mentve vagy exportálva.

3. A Fájlformátum mezőben válassza ki a kívánt fájlformátumot, például GIF vagy JPEG.

4. Ha csak a kijelölt objektumokat akarja exportálni, jelölje be a Kijelölés négyzetet.

   Ha a Kijelölés nincs megjelölve, a dokumentum egész oldala exportálva lesz.

5. Írjon be egy nevet a fájlnak, és kattintson az Exportálás gombra.

Bitkép exportálása a Writerből: Kattintson a jobb egérgombbal a bitképre, válassza a Kép mentése menüparancsot. Megjelenik a Kép exportálása párbeszédablak. Adja meg a fájl nevét, és válasszon fájltípust.

Kapcsolódó témakörök

Fogd és vidd módszer LibreOffice-dokumentumokban

Kattintható aktív pontok hozzáadása képekhez

Image Filter Bar from the Image Bar

Kép beszúrása fájlból

Képek beszúrása a Képtárból áthúzással

Beolvasott kép beszúrása

Kép beszúrása a LibreOffice Draw vagy Impress programból

Calc-diagram beszúrása szöveges dokumentumba